процеса на вземане на решения и поради това не е необходимо да бъдат подавани чрез системата за обслужване на едно гише.
 (12)
 В случаите, при които предвижданият район на използване е ограничен в рамките на железопътната мрежа или мрежи в една държава членка, съответното разрешение е валидно без да се прави разширение на района на използване за возила, пътуващи до гари в съседни държави членки с подобни характеристики на железопътните си мрежи, ако тези гари са близо до границата. В такъв случай заявителят може да подаде своето заявление за искане на разрешение за тип возило и/или на разрешение за пускане на возило на пазара до Агенцията или до националния орган по железопътна безопасност. В случаите, при които ролята на разрешаващ орган се изпълнява от Агенцията, тя следва да се консултира със съответните национални органи по безопасността в съответствие с посоченото в член 21, параграф 8 от Директива (ЕС) 2016/797 и да вземе под внимание съответните трансгранични споразумения.
 (13)
 В случаите, при които ролята на разрешаващ орган се изпълнява от Агенцията, заявителят следва, без това да засяга разпоредбите в точка 2.6 в приложение IV към Директива (ЕС) 2016/797, да има правото да подаде своето заявление до Агенцията на един от официалните езици в ЕС. По време на оценяването националните органи по безопасността следва да имат право да изпращат до Агенцията свързани с оценяването документи на езика на своята държава членка, без каквото и да е задължение да ги превеждат.
 (14)
 Агенцията и националните органи по безопасността следва да разработят вътрешни разпоредби или процедури за управление на издаването на разрешения за тип возила и/или на разрешения за пускане на возила на пазара, с оглед намаляване на административното натоварване и на разходите на заявителя. Във връзка с това, заявителят следва да има възможност да подава в досието към заявлението си копия на оригинални документи. Оригиналните документи следва да са на разположение за проверка от страна на Агенцията и националните органи по безопасността след издаването на разрешение за тип возило и/или на разрешение за пускане на возило на пазара.
 (15)
 Необходимо е да се хармонизира категоризацията на проблемите в процеса на оценяване за да се гарантира, че заявителят разбира степента на острота на евентуални проблеми, посочени от Агенцията или от национален орган по безопасността. Тази категоризация е особено важна в случаите, при които в процеса участват няколко национални органи по безопасността. За да се улесни разрешителният процес за возила и да се намали административното натоварване в случаите, при които няма приложими национални правила, консултирането на Агенцията със съответните национални органи по безопасността за района на използване следва да бъде ограничено до проверка коя е правилната спецификация за района на използване в съответната държава членка. В случаите, при които има специфични разпоредби в техническите спецификации за оперативна съвместимост („ТСОС“), районът на използване би следвало да може да обхваща цялата железопътна мрежа в ЕС и извършваните от Агенцията проверки би следвало да са достатъчни.
 (16)
 Съответните возила и типове возила следва да продължат да бъдат разрешени съгласно член 54, параграф 2 от Директива (ЕС) 2016/797, без